God skep die donkerte (eerste) vir ons sodat ons Sy ware Lig (later) kan sien en waardeer! | "Is en Wat Was en Wat Kom" – die onbekende karakter van Jesus Christus en Sy Woord
← Wat is bose geeste?
Wie is die ware Jode – die ware uitverkorenes van God? →
As mens om jou kyk, dan lyk alles maar droewig. Waar mens ookal bly, die prentjie is besig om vinnig te verander. “Dinge lyk net nie meer soos dit gelyk het nie”, hoor ek mense orals sê. Jesus het ook so gesê – dat vrede nie sommer oral beskikbaar is nie:
Ons moet ook weet waarom dit so is anders gaan ons mismoedig rondloop en deelneem aan nuttelose gesprekke oor hierdie dinge. Soos ons weet gebeur niks sonder God se raad en plan nie:
Selfs die bose in die wêreld is Sy idee en alles werk presies volgens Sy plan – iets wat die natuurlike mens net nie kan hanteer nie:
Amo 3:6-8 Sal die basuin in die stad geblaas word en die bevolking nie skrik nie? Sal daar ‘n onheil in die stad voorval as die HERE dit nie bewerk het nie? 7 Want die Here HERE doen niks tensy Hy sy raadsbesluit aan sy knegte, die profete, geopenbaar het nie. 8 Die leeu het gebrul, wie sal nie vrees nie? Die Here HERE het gespreek, wie sal nie profeteer nie?
Ons weet dat God alles doen en Hy openbaar hierdie waarheid net aan hulle wat Hy voorberei het om dit te kan sien en aanvaar. Die ware profeet van God draai nie doekies om nie – hy sê dit soos dit aan Hom geopenbaar word. Hy soek dus niemand se gunste of gawes nie. Jesus het hierdie spesifieke gebed gebid vir Sy ware knegte en dissipels:
Joh 17:15-18 Ek bid nie dat U hulle uit die wêreld wegneem nie, maar dat U hulle van die Bose bewaar. 16 Hulle is nie van die wêreld nie, net soos Ek nie van die wêreld is nie. 17 Heilig hulle in u waarheid; u woord is die waarheid. 18 Soos U my gestuur het in die wêreld, het Ek ook hulle in die wêreld gestuur.
Daar is dit. Ons kan niks vir God beteken as ons nie hierdie donker dinge kan sien nie, en daarin ‘n ware lig word nie – dit is die rede vir die donkerte:
Mat 5:14-16 Julle is die lig van die wêreld. ‘n Stad wat bo-op ‘n berg lê, kan nie weggesteek word nie; 15 en ‘n mens steek ook nie ‘n lamp op en sit dit onder die maatemmer nie, maar op die staander, en dit skyn vir almal wat in die huis is. 16 Laat julle lig só skyn voor die mense, dat hulle julle goeie werke kan sien en julle Vader wat in die hemele is, verheerlik.
Niemand van ons het God se liefde as ‘n natuurlike deel in ons nie. God se liefde is ‘n geestelike gawe en word deur Sy Woord (Sy gees) aan ons gegee:
Ons kan die wêreld oorwin! Deur Jesus se Woorde in ons. Wat ‘n pragtige woord van bemoediging. Uit ons vlees se oogpunt lyk alles donker en kan ons ook nie mense liefhê nie as ons nie iets daaruit gaan terugkry nie. Dit is hoe God die vlees gemaak het:
Die eerste pot is die natuurlike mens en dit is ‘n mislukking “in die hand van die Pottebakker”. Wie kan dit glo? MIN. Dit is God self wat die donkerte skep en die natuurlike mens as ‘n mislukking maak:
Jes 45:6-7 sodat hulle kan weet van die opgang van die son en van sy ondergang af dat daar buiten My geeneen is nie; Ek is die HERE, en daar is geen ander nie; 7 wat die lig formeer en die duisternis skep, die heil bewerk en die onheil skep: Ek, die HERE, is dit wat al hierdie dinge doen.
Van nature is ons selfsugtige wesens wat net onsself aanbid en wil hê alles moet gaan soos ek dit wil hê:
2Th 2:3-4 Laat niemand julle op enige manier mislei nie, want eers moet die afval kom en die mens van sonde geopenbaar word, die seun van die verderf 4 die teëstander wat hom verhef bo al wat God genoem word ofvoorwerp van aanbidding is, sodat hy in die tempel van God as God sal sit en voorgee dat hy God is.
Maar as Sy Woord in ons leef, dan kan ons alles doen – selfs “die mens van sonde” in ons oorwin:
Php 4:13 Ek is tot alles in staat deur Christus wat my krag gee.
Jesus het nie ‘n grap gemaak toe Hy die volgende opdrag gegee het nie:
Mag die Here ons help om hierdie woorde as waarheid te sien omdat Hy deur Sy gees in ons woon:
Joh 14:22-27 Judas, nie die Iskáriot nie, sê vir Hom: Here, hoe is dit dat U aan ons U sal openbaar en nie aan die wêreld nie? 23 Jesus antwoord en sê vir hom: As iemand My liefhet, sal hy my woord bewaar, en my Vader sal hom liefhê, en Ons sal na hom toe kom en by hom woning maak. 24 Hy wat My nie liefhet nie, bewaar my woorde nie; en die woord wat julle hoor, is nie myne nie, maar is van die Vader wat My gestuur het. 25 Dit het Ek tot julle gespreek terwyl Ek by julle bly; 26 maar die Trooster, die Heilige Gees, wat die Vader in my Naam sal stuur, Hy sal julle alles leer en sal julle herinner aan alles wat Ek vir julle gesê het. 27 Vrede laat Ek vir julle na, my vrede gee Ek aan julle; nie soos die wêreld gee, gee Ek aan julle nie. Laat julle hart nie ontsteld word en bang wees nie.